Trevor Francis vuonna 1980.
**Trevor John Francis** (19. huhtikuuta 1954 Plymouth, Devon – 24. heinäkuuta 2023 Marbella, Espanja) oli englantilainen jalkapalloilija, joka pelasi hyökkääjänä Englannin maajoukkueessa 1970- ja 1980-luvuilla ja oli kahdesti voittamassa seurajoukkueiden Euroopan cupia. Hänestä tuli vuonna 1979 Britannian ensimmäinen pelaaja, josta maksettiin siirtosummana miljoona puntaa.

Seurajoukkueura
---------------

Francis nousi liigapelaajaksi 16-vuotiaana Birmingham Cityssä ja oli nostamassa joukkuetta silloiseen pääsarjaan, 1. divisioonaan keväällä 1972. Koko vuosikymmenen ajan hän oli joukkueen tärkeimpiä pelaajia ja teki 29 liigamaalia parhaalla kaudellaan 1977–1978. Nottingham Forest osti hänet yli miljoonaan puntaan nousseella siirtosummalla 9. helmikuuta 1979. Samana keväänä hän teki Euroopan cupin loppuottelun voittomaalin Nottinghamin voittaessa ruotsalaisen Malmö FF:n 1–0. Seuraavana keväänä Nottingham voitti Euroopan cupin toistamiseen mutta loukkaantumisista kärsinyt Francis ei pystynyt pelaamaan loppuottelussa. Hän kävi lainasopimuksella pelaamassa myös Yhdysvalloissa Detroit Expressin joukkueessa.

Vuonna 1981 Francis siirtyi Manchester Cityyn, jossa hän pelasi yhden kauden. Vuonna 1982 hän siirtyi italialaisseura Sampdoriaan, jossa hän oli voittamassa Italian cupia vuonna 1985. Vuonna 1986 hän siirtyi toiseen italialaisseuraan Atalantaan, jossa hän pelasi yhden kauden. Kotisaarelle palattuaan hän pelasi vielä skotlantilaisseura Rangersissä, Queens Park Rangersissä ja liigacupin vuonna 1991 voittaneessa Sheffield Wednesdayssä, kahdessa viimeksi mainitussa pelaaja-valmentajana.

Francis jatkoi valmentajauraansa vielä Birmingham Cityssä vuosina 1996–2001 ja Crystal Palacessa vuosina 2001–2003. Vuonna 2001 Birmingham City ylsi liigacupin loppuotteluun, jossa se hävisi Liverpoolille.

Maajoukkueura
-------------

Francis pelasi 52 maaottelua ja teki niissä 12 maalia vuosina 1977–1986. Kaksi maalia samassa ottelussa hän teki lokakuussa 1979 Pohjois-Irlantia ja syyskuussa 1982 Tanskaa vastaan; molemmat olivat EM-karsintaan kuuluneita vierasotteluita. MM-kilpailuissa 1982 Francis pelasi viidessä ottelussa ja teki yhden maalin sekä Tšekkoslovakiaa että Kuwaitia vastaan.

Lähteet
-------

1. ↑  Teiskonlahti, Riku: Entinen Englannin maajoukkueen jalkapalloilija Trevor Francis on kuollut *Helsingin Sanomat*.  24.7.2023. Viitattu 24.7.2023.
2. ↑  Dicken, Alex: Birmingham City legend Trevor Francis dies aged 69 *Birmingham Live*.  24.7.2023. Viitattu 25.7.2023. (englanniksi)
3. 1 2 3 4 5 6 7  Trevor Francis *English Football Online*.  4.3.2011. Viitattu 7.11.2018. (englanniksi)
4. 1 2 3 4  Arnhold, Matthias: Trevor John Francis - International Appearances  11.2.2006. RSSSF. Viitattu 7.11.2018. (englanniksi)
5. 1 2 3 4 5 6 7 8 9 10 11  Trevor Francis National Football Museum. Viitattu 7.11.2018. (englanniksi)
6. 1 2 3 4 5 6 7 8 9 10  Happy birthday TF!  19.4.2014. Birmingham City Football Club (Wayback Machine).  Arkistoitu 8.4.2015. Viitattu 7.11.2018. (englanniksi)
7. 1 2 3 4 5 6 7 8 9 10 11 12  Kelly, Ryan: The story of English football's first £1 million man, Trevor Francis *Goal*.  17.2.2018. Viitattu 7.11.2018. (englanniksi)

  

Englannin joukkue – Jalkapallon MM-kilpailut 1982
1 Clemence |
2 Anderson |
3 Brooking |
4 Butcher |
5 Coppell |
6 Foster |
7 Keegan |
8 Francis |
9 Hoddle |
10 McDermott |
11 Mariner |
12 Mills |
13 Corrigan |
14 Neal |
15 Rix |
16 Robson |
17 Sansom |
18 Thompson |
19 Wilkins |
20 Withe |
21 Woodcock |
22 Shilton |
Valmentaja Ron Greenwood



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Tieteilijät | 
* CiNii

 |
|  |
| Muut | 
* SNAC

 |

 |